સતલાસણા તાલુકાના વાવ ગામની સીમમાં અનુસુચિત જાતિનું સ્મશાન આવેલુ છે. આ સ્મશાનના રસ્તામાં દબાણ કરી રસ્તો બંધ કરી દેતા અગાઉ ગ્રામ પંચાયતમાં વારંવાર રસ્તો ખુલ્લો કરવા રજુઆતો કરી હતી. પરંતુ સરપંચ કે તલાટી કમ મંત્રી ગરીબ અનુસુચિત જાતિના લોકોનો સાથ ન આપી દબાણ યોગ્ય છે તેમ કહી કોઈ કાર્યવાહી કરતા નહોતા. ત્યારે અચાનક વાવ ગામના ખોડાભાઈ સૈધાભાઈ સેનમા લાંબી માંદગી પછી મૃત્યુ પામતા સ્મશાને જવાનો રસ્તો ન હોવાથી સમગ્ર વાવ ગામના આગેવાનો સાથે લાશ લઈ પોલીસ સ્ટેશને પહોંચતા સમગ્ર પંથકમાં ચર્ચાનો વિષય બન્યો હતો.